กรมการพัฒนาชุมชน เสริมประสิทธิภาพผู้ผลิตและผู้ประกอบการ OTOP เพิ่มช่องทางค้าขายออนไลน์ หวังยกระดับคุณภาพสู่มาตรฐานสากล
กรมการพัฒนาชุมชน เสริมประสิทธิภาพผู้ผลิตและผู้ประกอบการ OTOP เพิ่มช่องทางค้าขายออนไลน์ หวังยกระดับคุณภาพสู่มาตรฐานสากลนายนิสิต จันทร์สมวงศ์ อธิบดีกรมการพัฒนาชุมชน กล่าวถึงโครงการส่งเสริมผู้ผลิตและผู้ประกอบการผลิตภัณฑ์ OTOP ด้านการจำหน่ายสินค้า Online โดยร่วมกับภาคเอกชน ว่า เป็นการฝึกอบรมผู้ผลิตและผู้ประกอบการผลิตภัณฑ์ OTOP ให้ได้รับความรู้เรื่องการจัดทำรูปแบบผลิตภัณฑ์ , การถ่ายภาพ , การเขียนเนื้อหาและการสร้างร้านค้า หลังจากการฝึกอบรมผู้ผลิตและผู้ประกอบการ OTOP ทั้ง 150 คน สามารถนำผลิตภัณฑ์และสร้างหน้าร้านจำหน่ายในเวปไซต์ได้ เพื่อกระตุ้นยอดจำหน่ายให้มากขึ้น ตามคำชี้แนะของพลเอกประยุทธ์ จันทร์โอชา นายกรัฐมนตรี ที่สนับสนุนให้นำผลิตภัณฑ์ OTOP จำหน่ายทางออนไลน์ พร้อมสนับสนุนงบประมาณสำหรับจัดฝึกอบรมผู้ผลิตและผู้ประกอบการ ทั้งนี้จะมีการให้ความรู้กับผู้ผลิตและผู้ประกอบการผลิตภัณฑ์ OTOP เพิ่มอีก 250 ราย ภายในเดือนกรกฎาคมนี้ และจะขยายให้ได้ 10,000 ราย ในเดือนธันวาคม 2562 พร้อมกำหนดทิศทางการพัฒนา OTOP เน้น 3 เรื่อง คือ คุณภาพ มาตรฐาน และก้าวสู่สากล